Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8470. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali. f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8534. Il-EUR-Lex hu l-aċċess fuq l-internet għal-liġi Ewropea. Il-Kumitat Konsultattiv (12-il Stat Membru) jaqbel mal-Kummissjoni li l-operazzjoni notifikata għandha dimensjoni tal-Unjoni skont l-Artikolu 1(2) tar-Regolament dwar l-Għaqdiet. Il-Kumitat Konsultattiv jaqbel mad-definizzjonijiet tal-Kummissjoni dwar is-swieq tal-prodotti relevanti kif iddikjarat fl-abbozz tad-deċiżjoni għall-fini biex tkun ivvalutata l-operazzjoni preżenti, fir-rigward ta': Bonds u s-segmentazzjoni tagħhom (12-il Stat Membru); Ftehimiet ta' xiri mill-ġdid ("repos") u s-segmentazzjoni tagħhom (12-il Stat Membru); Saldu u kustodja u s-segmentazzjoni tagħhom (12-il Stat Membr); Servizzi ta' ġestjoni tal-kollateral (collateral management services, CMS), is-segmentazzjoni possibbli u li s-CMS ma jifformawx parti mill-istess suq bħas-servizzi post-kummerċjali oħrajn (12-il Stat Membru); Derivattivi u s-segmentazzjoni tagħhom (11-il Stat Membru). Minoranza ta' Stati Membri (Stat Membru wieħed) tastjeni. Il-Kumitat Konsultattiv (12-il Stat Membru) jaqbel mad-definizzjonijiet tal-Kummissjoni dwar is-swieq ġeografiċi relevanti kif iddikjarat fl-abbozz tad-deċiżjoni. B'mod partikolari, il-Kumitat Konsultattiv (12-il Stat Membru) jaqbel mal-konklużjonijiet tal-Kummissjoni li għall-fini tal-valutazzjoni tal-operazzjoni preżenti: Is-suq relevanti għall-ikklerjar mis-CCP tal-bonds u r-repo nnegozjat mill-ATS u kklerjat mis-CCP huwa mifrux fl-ambitu tiegħu maż-ŻEE kollha. L-iskop ġeografiku eżatt tas-suq għas-saldu, għas-servizzi tal-kustodja pprovduti lill-ICSDs u l-kustodji kbar f'dak li għandu x'jaqsam ma' titoli bi dħul fiss, servizzi ta' ġestjoni tal-kollateral u derivattivi jista' jitħalla miftuħ. Il-Kumitat Konsultattiv jaqbel mal-valutazzjoni tal-Kummissjoni li l-operazzjoni notifikata twassal għall-impediment sinifikanti għal kompetizzjoni effettiva fis-swieq li ġejjin: Is-suq għall-ikklerjar tal-bonds (12-il Stat Membru); Is-suq għal repos mhux tripartiti nnegozjati mill-ATS u kklerjati mis-CCP, jew alternattivament, għall-ikklerjar ta' repos innegozjati mill-ATS (12-il Stat Membru); Is-suq għan-negozju u l-ikklerjar ta' repos tripartiti nnegozjati mill-ATS u kklerjati mis-CCP (12-il Stat Membru); Is-suq għas-saldu u servizzi tal-kustodja f'dak li għandu x'jaqsam ma' dħul fiss ipprovduti mill-ICSDs u kustodji kbar (12-il Stat Membru); Is-suq għall-ġestjoni tal-kollateral (12-il Stat Membru); Is-suq għan-negozju u l-ikklerjar ta' derivattivi ta' ekwità ta' stokk uniku bbażat fuq sottostanti Belġjani, Franċiżi jew Olandiżi jew inkella kwalunkwe sottostanti taż-ŻEE (11-il Stat Membru). Minoranza ta' Stati Membri (Stat Membru wieħed) tastjeni. Il-Kumitat Konsultattiv (10 Stati Membri) jaqbel mal-Kummissjoni li l-impenji finali offruti mill-Partijiet Notifikanti fis-27 ta' Frar 2017 isolvu kwistjonijiet ta' kompetizzjoni fis-suq tan-negozju u l-ikklerjar ta' derivattivi ta' ekwità ta' stokk uniku. Minoranza ta' Stati Membri (Stat Membru wieħed) ma taqbilx. Minoranza ta' Stati Membri (Stat Membru wieħed) tastjeni. Il-Kumitat Konsultattiv (11-il Stat Membru) jaqbel mal-opinjoni tal-Kummissjoni li l-konċentrazzjoni notifikata jinħtieġ li tiġi ddikjarata inkompatibbli mas-suq intern u mal-Ftehim dwar iż-ŻEE skont l-Artikoli 2(3) u 8(3) tar-Regolament dwar l-Għaqdiet u l-Artikolu 57 tal-Ftehim dwar iż-ŻEE. Minoranza ta' Stati Membri (Stat Membru wieħed) tastjeni. Il-Kumitat Konsultattiv (10 Stati Membri) jaqbel li l-valutazzjoni kompetittiva fir-rigward ta' kklerjar ta' derivattivi tar-rata tal-imgħax OTC, in-negozju u l-ikklerjar ta' derivattivi tar-rati tal-imgħax innegozjati fil-borża, in-negozju u l-ikklerjar ta' derivattivi bbażati l-Italja ta' ekwita ta' stokk uniku u servizzi integrati tal-ikklerjar jinħtieġ li titħalla miftuħa fid-deċiżjoni finali. Minoranza ta' Stati Membri (żewġ Stati Membri) tastjeni. L-ewwel fażi tal-investigazzjoni tal-Kummissjoni qajmet dubji serji dwar il-kompatibbiltà tat-Tranżazzjoni mas-suq intern u l-Ftehim ŻEE. Fit-28 ta' Settembru 2016, il-Kummissjoni bdiet proċedimenti skont l-Artikolu 6(1)(c) tar-Regolament dwar l-Għaqdiet. Il-Partijiet issottomettew it-tweġiba tagħhom fid-9 ta' Novembru 2016. Fl-14 ta' Diċembru 2016, il-Kummissjoni adottat Dikjarazzjoni ta' Oġġezzjonijiet ("DO"), fejn hija waslet għall-fehma preliminari li t-Tranżazzjoni Proposta tista' timpedixxi b'mod sinifikanti l-kompetizzjoni effettiva f'parti sostanzjali tas-suq intern fit-tifsira tal-Artikolu 2 tar-Regolament dwar l-Għaqdiet, speċjalment f'dawn l-oqsma li ġejjin: in-negozjar u l-ikklerjar ta' derivattivi tar-rati ta' mgħax innegozjati fil-borża; l-ikklerjar mis-CCP għad-derivattivi tar-rati ta' mgħax OTC; id-derivattivi ta' ekwità ta' stokk uniku bbażati fuq sottostanti Taljani; id-derivattivi ta' ekwità ta' stokk uniku fejn Eurex jikkompeti ma' Euronext; ir-repos li mhumiex fuq tliet partijiet innegozjati bl-APS u kklerjati mis-CCP; ir-repos fuq tliet partijiet innegozjati bl-APS u kklerjati mis-CCP; l-ikklirjar ta' bonds; servizzi integrati ta' kklirjar. Id-Dikjarazzjoni ta' Oġġezzjonijiet twassal ukoll għal esklużjoni ta' rivali tal-Eurex li jiddependu fuq is-servizzi ta' kklirjar pprovduti minn LSEG; l-esklużjoni tar-rivali ta' Clearstream, b'mod partikolari Euroclear, fis-swieq ta' saldu u ta' kustodja fir-rigward ta' dħul fiss pprovduti minn DĊIT u lil kustodji globali u għall-ġestjoni tal-kollateral. Il-Partijiet irċevew aċċess għall-fajl f'Diċembru 2016 u f'Jannar 2017 permezz ta' CD-ROMs kriptati. Minn dak iż-żmien 'l hawn, huma baqgħu jirċevuh fuq bażi kontinwa. Fuq talbiet tagħhom, jiena laqqajt lil Intercontinental Exchange, Euroclear SA/NV, Euronext N.V., European Central Counterparty NV, European Investors' Association, Nasdaq, u Paris EUROPLACE (Association loi 1901), bħala terzi interessati fil-proċedimenti kurrenti. Dawn it-terzi interessati kollha rċevew sommarju mhux kunfidenzjali tad-DO u ngħataw l-opportunità li jesprimu l-fehmiet tagħhom bil-miktub. Wara li ssottometta l-kummenti tiegħu fil-verżjoni mhux kunfidenzjali tas-sommarju tad-DO, [terz interessat] talab lid-DĠ Kompetizzjoni biex jingħata aċċess għal verżjoni inqas redatta tad-DO. Id-DĠ Kompetizzjoni rrifjuta dik it-talba u sussegwentament, fid-9 ta' Frar 2017, [it-terz interessat] ressaq it-talba lill-Uffiċjal tas-Seduta u talab li jingħata verżjoni komprensiva tad-DO. [It-terz interessat] sostna li l-verżjoni tas-sommarju tad-DO li kien ingħata aċċess għaliha mid-DĠ Kompetizzjoni ma kinitx ħallietu jwieġeb b'mod komprensiv. Fis-26 ta' Jannar 2017, il-Kummissjoni indirizzat ittra ta' fatti lill-Partijiet, li permezz tagħha indikat evidenza addizzjonali fil-fajl tal-Kummissjoni b'appoġġ għas-sejbiet preliminari. Il-Partijiet issottomettew kummenti bil-miktub għall-ittra ta' fatti fit-30 ta' Jannar 2017. Il-Partijiet issottomettew l-ewwel sett ta' impenji fis-6 ta' Frar 2017, li ġew riveduti mill-Partijiet fit-8 u d-9 ta' Frar 2017. It-test tas-suq tnieda fid-9 ta' Frar 2017. Fis-27 ta' Frar 2017, il-Partijiet issottomettew formalment sett finali ta' impenji ("l-Impenji Finali"). Wara li semgħet lill-Partijiet, il-Kummissjoni hija tal-fehma, fl-abbozz ta' deċiżjoni, li t-Tranżazzjoni tqajjem impedimenti sinifikanti ta' kompetizzjoni effettiva, madankollu, f'għadd ta' oqsma ħafna iktar limitati meta mqabbla mad-DO. Il-Kummissjoni tikkonkludi li, b'mod partikolari, fid-dawl tas-sottomissjoni tard tal-Impenji Finali, il-kumplessità tagħhom, in-nuqqasijiet tagħhom f'termini ta' kamp ta' applikazzjoni, effettività u adattabilità, kif ukoll id-diffikultajiet fir-rigward tal-monitoraġġ u l-infurzar effettivi, l-Impenji Finali ma jeliminawx it-tħassib kollu identifikat tal-kompetizzjoni, b'mod partikolari fis-swieq tal-ikklirjar ta' bonds mis-CCP, tar-repos fuq tliet partijiet innegozjati bl-APS u kklerjati mis-CCP, tar-repos li mhumiex fuq tliet partijiet innegozjati bl-APS u kklerjati mis-CCP, kif ukoll tas-swieq ta' saldu u ta' servizzi ta' kustodja fir-rigward ta' dħul fiss pprovduti minn DĊIT u lill-kustodji l-kbar u għall-ġestjoni tal-kollateral, u mhumiex komprensivi u effettivi fl-aspetti kollha. Il-Kummissjoni għalhekk tikkonkludi li t-Tranżazzjoni mhijiex kompatibbli mas-suq intern u mal-funzjonament tal-Ftehim ŻEE. Irrevedejt l-abbozz tad-deċiżjoni skont l-Artikolu 16(1) tad-Deċiżjoni 2011/695/UE u kkonkludejt li dan jittratta biss l-oġġezzjonijiet li fir-rigward tagħhom il-Partijiet ingħataw l-opportunità li jesprimu l-fehmiet tagħhom. Kollox ma' kollox, jien inqis li l-eżerċizzju effettiv tad-drittijiet proċedurali f'dan il-każ ġie rrispettat. Brussell, il-15 ta' Marzu 2017. Il-konċentrazzjoni proposta li permezz tagħha Deutsche Börse AG u l-London Stock Exchange Group se jingħaqdu hija ddikjarata inkompatibbli mas-suq intern u mat-tħaddim tal-Ftehim dwar iż-ŻEE, skont l-Artikolu 8(3) tar-Regolament dwar l-Għaqdiet. Fl-24 ta' Awwissu 2016, il-Kummissjoni rċeviet avviż ta' konċentrazzjoni proposta skont l-Artikolu 4 tar-Regolament dwar l-Għaqdiet li permezz tagħha żewġ impriżi li qabel kienu indipendenti Deutsche Börse AG (il-Ġermanja, "DBAG") u l-London Stock Exchange Group plc (ir-Renju Unit, "LSEG") kellhom l-intenzjoni li jingħaqdu fis-sens tal-Artikolu 3(1)(a) tar-Regolament dwar l-Għaqdiet (it-"Tranżazzjoni"). LSEG u DBAG huma minn hawn 'il quddiem imsemmija bħala l-"Partijiet Notifikanti". Wara l-eżitu tal-investigazzjoni tas-suq fl-ewwel fażi ("Fażi I tal-Investigazzjoni tas-Suq"), il-Kummissjoni esprimiet dubji serji fir-rigward tal-kompatibbiltà tal-konċentrazzjoni mas-suq intern u fit-28 ta' Settembru 2016 adottat deċiżjoni biex tibda proċedimenti skont l-Artikolu 6(1)(c) tar-Regolament dwar l-Għaqdiet. Il-Partijiet Notifikanti ppreżentaw verżjoni kkonsolidata tat-tweġiba tagħhom għad-deċiżjoni tal-ftuħ ta' proċedimenti fid-9 ta' Novembru 2016, b'xi sottomissjonijiet addizzjonali li segwew fl-20 ta' Novembru 2016. Fid-19 ta' Ottubru 2016, il-Partijiet Notifikanti talbu estensjoni ta' 15-il jum ta' xogħol skont it-tieni subparagrafu tal-Artikolu 10(3) tar-Regolament dwar l-Għaqdiet. Fl-14 ta' Diċembru 2016, il-Partijiet Notifikanti talbu estensjoni itwal ta' ħamest ijiem tax-xogħol skont it-tielet sentenza tat-tieni subparagrafu tal-Artikolu 10(3) tar-Regolament dwar l-Għaqdiet li ġiet mogħtija permezz ta' deċiżjoni tas-16 ta' Diċembru 2016. Wara r-riżultati ta' investigazzjoni fil-fond tas-suq ("Fażi II tal-Investigazzjoni tas-Suq"), il-Kummissjoni indirizzat lill-Partijiet Notifikanti Dikjarazzjoni ta' Oġġezzjonijiet fl-14 ta' Diċembru 2016. Il-Partijiet Notifikanti wieġbu għad-Dikjarazzjoni ta' Oġġezzjonijiet fis-6 ta' Jannar 2017 u fit-13 ta' Jannar 2017, u bagħtu sottomissjonijiet supplimentari fl-24 ta' Jannar 2017. Fl-24 ta' Jannar, saret laqgħa dwar is-Sitwazzjoni Attwali. Fid-9 ta' Jannar 2017, il-Partijiet Notifikanti infurmaw lill-Kummissjoni li ma xtaqux li jiżviluppaw l-argumenti tagħhom f'seduta orali. Fis-26 ta' Jannar 2017, il-Kummissjoni ħarġet ittra tal-fatti li l-Parti Notifikanti taw risposta għaliha fit-30 ta' Jannar 2017. Fis-6 ta' Frar 2017, il-Partijiet Notifikanti ppreżentaw impenji skont it-tieni subparagrafu tal-Artikolu 8(3) tar-Regolament dwar l-Għaqdiet (l-"Impenji Inizjali"). Konsegwentement, il-perjodu tal-adozzjoni ta' deċiżjoni finali kien estiż bi 15-il jum ta' xogħol skont l-ewwel subparagrafu tal-Artikolu 10(3) tar-Regolament dwar l-Għaqdiet. Verżjonijiet riveduti ta' dawn l-impenji ġew ippreżentati fit-8 u fid-9 ta' Frar 2017. Fid-9 ta' Frar 2017, il-Kummissjoni nediet l-eżami tas-suq tal-Impenji. Ir-riżultati tal-eżami tas-suq saru disponibbli fil-15-16 ta' Frar 2017. Il-Partijiet ġew infurmati dwar dawn ir-riżultati immedjatament fis-16 ta' Frar. Fis-27 ta' Frar 2017, il-jum 80 tal-proċedura, il-Partijiet formalment ippreżentaw sett ġdid ta' Impenji ("l-Impenji Finali"). Saret konsultazzjoni mal-Istati Membri dwar l-abbozz tad-deċiżjoni matul il-Kumitat Konsultattiv dwar il-Konċentrazzjonijiet fit-13 ta' Marzu 2017, li ta opinjoni favorevoli. L-uffiċjal tas-Seduta ħareġ rapport fil-15 ta' Marzu 2017. L-attivitajiet tal-Partijiet Notifikanti jwasslu għal sovrapożizzjonijiet orizzontali u/jew rabtiet vertikali fuq numru kbir tas-swieq, li jappartjenu għal diversi servizzi fil-qasam tal-infrastruttura tas-swieq finanzjarji li jvarjaw minn elenkar għan-negozjar u l-ikklerjar kif ukoll aktar servizzi ta' wara n-negozjar inkluż is-saldu, il-kustodja, u l-ġestjoni tal-kollateral. Dawn is-servizzi jkopru bosta strumenti finanzjarji jew klassijiet ta' assi, li jinkludu strumenti ta' flus (ishma u bonds), ftehimiet ta' riakkwist ("repos"), derivattivi, kif ukoll numru ta' oqsma relatati oħra inkluż il-liċenzjar tal-indiċi, is-servizzi ta' rappurtar tal-kummerċ, u l-forniment ta' data tas-suq. Fir-rigward tal-bonds, l-uniku suq analizzat fid-dettall fl-Artikolu 8(3) tad-deċiżjoni huwa dak tal-ikklerjar tal-bonds. Il-Kummissjoni kkunsidrat li s-suq rilevanti fir-rigward tal-ikklerjar tal-bonds jikkorrispondi għall-ikklerjar mis-CCP tal-bonds, u ma jinkludix forom ta' ġestjoni tar-riskju ta' bonds oħra "mhux ikklerjati" (jiġifieri 'l-ħlas bilaterali u l-kummerċ prinċipali mqabbel). Dan għaliex l-investigazzjoni tas-suq uriet li, filwaqt li l-bonds "mhux ikklerjati" għadhom jikkostitwixxu l-aktar tip komuni ta' tranżazzjonijiet, domanda separata għal bonds ikklerjati mis-CCP, għadha teżisti, u x'aktarx se tiżdied fil-futur qrib, minħabba l-bidliet regolatorji. Għalhekk, għall-finijiet tad-deċiżjoni skont l-Artikolu 8(3), il-Kummissjoni kkunsidrat li s-suq relevanti fir-rigward ta' bonds huwa s-suq għall-ikklerjar mis-CCP ta' bonds fiż-ŻEE. B'rabta mar-repos, il-Kummissjoni kkunsidrat li s-swieq jinħtieġ li jitqassmu fi tliet dimensjonijiet ewlenin: tripartitiku meta mqabbel ma' mhux-tripartitiku, kummerċ ATS (elettroniku) meta mqabbel ma' kummerċ bilaterali, u kklerjat meta mqabbel ma' mhux ikklerjat. B'mod partikolari, jeżistu swieq rilevanti għal repos innegozjati bl-ATS u kklerjati mis-CCP tripartitiċi u mhux-tripartitiċi. Il-konsumaturi għandhom it-tendenza li jixtru pakketti ta' servizzi li jinkludi negozjar u kklerjar, kif ukoll il-ġestjoni tal-kollateral fil-każ ta' repos tripartitiċi. L-investigazzjoni tas-suq uriet li b'mod partikolari tranżazzjonijiet negozjant ma' negozjant ("Dealer-to-Dealer, D2D"), il-likwidità għar-repos fuq terminu qasir ta' żmien standardizzati bbażati fuq kollateral ta' kwalità għolja jakkumula fuq sistemi ta' negozjar awtomatizzat ("Automated Trading Systems, ATS"). Għall-klijenti li jinnegozjaw tali repos, forom oħra ta' repos ikunu sostituti ħżiena. Għalhekk, għall-iskopijiet tad-deċiżjoni tal-Artikolu 8(3), il-Kummissjoni qieset li s-swieq rilevanti fir-rigward tar-repos huma (i) repos mhux tripartitiċi nnegozjati bl-ATS u kklerjati mis-CCP, jew alternattivament l-ikklerjar ta' repos mhux-tripartitiċi nnegozjati bl-ATS u (ii) repos tripartitiċi nnegozjati bl-ATS u kklerjati. Dawn is-swieq kollha għandhom ambitu ġeografiku mifrux maż-ŻEE. Rigward is-servizzi ta' wara n-negozjar, is-swieq affettwati analizzati fid-deċiżjoni tal-Artikolu 8(3) huma s-swieq ta' servizzi ta' ħlas u kustodja kif ukoll servizzi ta' ġestjoni tal-kollateral (collateral management services, "CMS"). Il-Kummissjoni kkunsidrat suq separat għas-servizzi ta' ħlas u kustodja pprovduti mid-depożitorji ċentrali internazzjonali ta' titoli ("International Central Securities Depositories, ICSDs") u kustodji globali fir-rigward ta' introjtu fiss. L-ICSDs u l-kustodji globali jaqdu klijentela internazzjonali għal titoli maħruġa f'diversi pajjiżi, filwaqt li d-depożitorji nazzjonali ċentrali tat-titoli ("Central Securities Depositories, CSDs") jew il-kustodji lokali huma aktar iffokati fuq swieq domestiċi. Għalhekk, għall-finijiet tad-deċiżjoni skont l-Artikolu 8(3), il-Kummissjoni kkunsidrat li s-suq relevanti fir-rigward tas-servizzi tal-ħlas u kustodja għall-investituri huwa s-suq għas-servizzi ta' ħlas u kustodja internazzjonali pprovduti mill-ICSDs u l-kustodji globali fir-rigward tat-titoli b'introjtu taż-ŻEE mill-inqas fil-livell EEA. Il-kwistjoni dwar jekk għandhiex issir distinzjoni bejn is-servizzi pprovduti minn kustodji globali u s-servizzi pprovduti mill-ICSDs tista' titħalla miftuħa għall-finijiet ta' din id-deċiżjoni. Il-Kummissjoni kkunsidrat ukoll suq separat għas-CMS imma ma kkonkludietx dwar il-potenzjal ta' segmentazzjoni ulterjuri bejn fornituri internazzjonali (ICSDs u kustodji globali) kontra l-fornituri domestiċi (CSDs u kustodji lokali), distinzjoni potenzjali bejn is-servizzi ta' ġestjoni tal-kollateral għal tranżazzjonijiet ikklerjati kontra s-servizzi ta' ġestjoni tal-kollateral għal tranżazzjonijiet mhux ikklerjati, kif ukoll distinzjoni potenzjali bejn il-ġestjoni tal-kollateral ta' introjtu fiss kontra l-ġestjoni tal-kollateral tal-ekwitajiet. Dan minħabba li t-Tranżazzjoni tqajjem tħassib dwar il-kompetizzjoni f'dan is-suq irrispettivament minn aktar segmentazzjonijiet possibbli. Fid-dawl ta' dan ta' hawn fuq, il-Kummissjoni kkunsidrat li, għall-finijiet tad-deċiżjoni skont l-Artikolu 8(3), is-suq relevanti tal-ġestjoni tal-kollateral huwa s-suq mifrux fiż-ŻEE għas-CMS, li jħalli segmentazzjoni potenzjali ulterjuri miftuħa. Fir-rigward tad-derivattivi finanzjarji, is-suq affettwat analizzat fid-dettall fid-deċiżjoni tal-Artikolu 8(3) kien is-suq għal derivattivi ta' ekwità ta' stokk uniku. Il-Kummissjoni kkunsidrat swieq separati għan-negozjar u l-ikklerjar ta' derivattivi tar-rati tal-imgħax innegozjati fil-boroż u għall-ikklerjar ta' derivattivi tar-rati tal-imgħax innegozjati OTC, minħabba li dawn għandhom karatteristiċi tal-prodott u rekwiżiti regolatorji differenti, iservu skopijiet differenti, u għandhom it-tendenza li jiġu nnegozjati minn tipi differenti ta' parteċipanti tas-suq. Barra minn hekk, il-Kummissjoni kkunsidrat suq separat għal derivattivi ta' ekwità ta' stokk uniku nnegozjati fil-boroż, inklużi l-futuri u l-opzjonijiet. Tibqa' mhux ċara jekk jeżistux swieq distinti abbażi tan-nazzjonalità tal-ass sottostanti ta' tali derivattivi jew jekk is-suq rilevanti jinkludix it-total ta' derivattivi ta' ekwità ta' stokk uniku kollha abbażi ta' kwalunkwe ass sottostanti Ewropej. Għalhekk, il-Kummissjoni qieset li, għall-finijiet tad-deċiżjoni skont l-Artikolu 8(3), is-suq rilevanti fir-rigward tad-derivattivi finanzjarji huwa li s-suq mifrux madwar iż-ŻEE għan-negozjar u l-ikklerjar tad-derivattivi ta' ekwità ta' stokk uniku. Il-Kummissjoni waslet għall-konklużjoni li t-Tranżazzjoni tkun twassal għal impediment sinifikanti għal kompetizzjoni effettiva permezz ta' effetti vertikali u/jew orizzontali fis-swieq għal: l-ikklerjar ta' bonds, ir-repos mhux tripartitiċi nnegozjati bl-ATS u kklerjati mis-CCP, ir-repos tripartitiċi nnegozjati bl-APS u kklerjati mis-CCP, is-servizzi ta' ħlas jew ta' kustodja fir-rigward tal-introjtu fiss (bonds u repos) ipprovduti mill-ICSDs u l-kustodji kbar, u l-immaniġġar tal-kollateral, u id-derivattivi ta' ekwità ta' stokk uniku. Il-valutazzjoni kompetittiva għal kull wieħed minn dawn is-swieq hija ppreżentata fil-qosor hawn isfel. Fis-suq għall-ikklerjar mis-CCP tal-bonds, l-ishma tas-suq kombinati tal-Partijiet Notifikanti fl-2015 kien qrib il-100 % f'termini ta' valur, b'żieda mid-DBAG (ECAG) ta' [0-5 %]. Is-CCPs li jibqa' li jammontaw biss għal frazzjoni żgħira ħafna tas-suq ma jikkostitwixxux alternattiva kredibbli peress li huma atturi lokali żgħar ħafna atturi b'enfasi ġeografika dejqa. Il-Kummissjoni qieset li l-pożizzjoni relattivament limitata tad-DBAG fis-suq tal-ikklerjar tal-bonds kif ukoll kull kunsiderazzjoni dwar il-punt sa fejn il-Partijiet Notifikanti jikkompetu mill-qrib għall-ikklerjar ta' bonds ma tkunx ta' rilevanza partikolari, għaliex it-Tranżazzjoni telimina l-uniku kompetitur rilevanti (u b'definizzjoni l-eqreb) reali u potenzjali ta' LSEG fis-suq għall-ikklerjar mis-CCP ta' bonds. Konsegwentement, il-Kummissjoni kkonkludiet li t-Tranżazzjoni kienet se twassal għal impediment sinifikanti għall-kompetizzjoni effettiva permezz tat-tisħiħ tal-pożizzjoni dominanti tal-LSEG u l-ħolqien ta' monopolju de facto fis-suq għall-ikklerjar ta' bonds fiż-ŻEE. L-istruttura tas-suq fis-suq għar-repos mhux-tripartitiċi nnegozjati bl-APS u kklerjati mis-CCP hija din li ġejja: Il-klijenti li jinnegozjaw l-MTS (LSEG) jew l-ATS ta' żewġ terzi persuni, BrokerTec u tpRepo, jikklerjaw permezz ta' waħda mill-aġenziji ta' kklerjar ta' LSEG u jirrappreżentaw [90-100 %] tas-suq. Eurex Repo jipprovdi offerta integrata vertikalment li tikkombina n-negozjar u l-ikklerjar, u għandha sehem mis-suq ta' [0-5 %]. L-aġenziji tal-ikklerjar tal-Partijiet Notifikanti jikklerjaw 100 % tar-repos mhux-tripartitiċi nnegozjati bl-APS. Id-DBAG bħalissa huwa l-uniku kompetitur għal LSEG f'dan is-suq u għalhekk ir-restrizzjoni kompetittiva l-aktar importanti tiegħu. Fid-dawl tal-fatt li t-Tranżazzjoni se twassal għall-eliminazzjoni tal-uniku attur ieħor attiv fl-ikklerjar tar-repos mhux-tripartitiċi nnegozjati bl-APS, l-importanza tal-ikklerjar għall-klijenti li jinnegozjaw dawn l-istrumenti, u n-nuqqas probabbli tal-introduzzjoni futura fis-suq, il-Kummissjoni kkonkludiet li t-Tranżazzjoni kienet se twassal għal impediment sinifikanti għall-kompetizzjoni effettiva permezz tat-tisħiħ tal-pożizzjoni dominanti u l-ħolqien ta' monopolju tal-ikklerjar tar-repos mhux-tripartitiċi. Dan is-suq huwa kkaratterizzat minn kompetizzjoni "bundle-to-bundle" f'sens li l-prodotti li jikkompetu fis-suq huma mibjugħa f'pakketti ta' servizzi predeterminati. Minn naħa, il-prodott ta' "GC Pooling" ta' DBAG joffri negozjar, ikklerjar, u ġestjoni ta' kollateral f'mudell integrat vertikalment. Min-naħa l-oħra, il-prodott ta' "€ GC Plus" ta' LSEG huwa pakkett li jiġbor negozjar ipprovdut minn MTS (LSEG) jew minn BrokerTec (post ta' terza persuna) mal-ikklerjar ipprovdut minn LCH SA (LSEG) u l-ġestjoni ta' kollateral minn terza persuna oħra, Euroclear. Iż-żewġ pakketti ta' prodotti huma f'kompetizzjoni diretta ma' xulxin. Il-Partijiet Notifikanti huma l-uniċi li huma attivi fis-suq b'DBAG li huwa l-attur dominanti b'sehem mis-suq ta' [90-100 %]. Għalhekk, il-Kummissjoni kkonkludiet li, fir-rigward tal-eliminazzjoni tal-uniku kompetitur ta' DBAG u l-intensifikazzjoni probabbli tal-kompetizzjoni li tista' tkun mistennija li tiġri fin-nuqqas tat-Tranżazzjoni, u n-nuqqas probabbli tad-dħul fis-suq, it-Tranżazzjoni twassal għal impediment sinifikanti ta' kompetizzjoni effettiva permezz tat-tisħiħ tal-pożizzjoni dominanti fis-suq għar-repos mhux-tripartitiċi nnegozjati u kklerjati bl-APS. Kif diskuss hawn fuq, it-Tranżazzjoni tista' toħloq monopolji de facto f'diversi swieq upstream ta' servizzi ulterjuri ta' wara t-tranżazzjoni, jiġifieri servizzi ta' ħlas u ta' kustodja, kif ukoll servizzi ta' ġestjoni tal-kollateral. B'konsegwenza tal-konċentrazzjoni, l-entità li tirriżulta mill-konċentrazzjoni kien ikollha l-kapaċità u l-inċentiv biex iddawwar aġġornamenti dwar it-transazzjonijiet minn introjtu fiss ikklerjati mis-CCPs tagħha (upstream) lis-sussidjarju ta' ħlas tagħha, Clearstream (downstream). L-aġġornamenti tat-tranżazzjonijiet minn introjtu fiss ikklerjati (u aktar partikolarment l-aġġornamenti dwar it-tranżazzjonijiet ta' repo kklerjati) huma kontribut importanti għall-provvista ta' servizzi ta' ħlas u kustodja pprovduti mill-ICSDs u kustodji kbar. Dan huwa minħabba li t-tranżazzjonijiet repo kklerjati huma transazzjonijiet fuq medda qasira ta' żmien, ħafna drabi negozjati minn utenti frekwenti bħal negozjanti, li għalihom il-ħlas effiċjenti huwa importanti. Bil-possibbiltà tad-devjazzjoni tal-aġġornamenti dwar it-tranżazzjonijiet repo kklerjati lill-ICSD tagħha stess (Clearstream), l-entità li tirriżulta mill-konċentrazzjoni kien ikollha l-kapaċità u l-inċentiv li żżid l-ispejjeż u/jew tiddegrada l-kundizzjonijiet li fihom il-kompetituri bħal Euroclear Bank SA (l-uniku ICSD ieħor fiż-ŻEE u l-eqreb kompetitur tal-Clearstream) jistgħu jipprovdu dawn is-servizzi. Is-servizzi ta' ġestjoni tal-kollateral b'mod ġenerali huma pprovduti abbażi ta' assi miżmuma f'kustodja għand ICSD jew kustodju globali. L-assi użati fi tranżazzjonijiet repo kklerjati huma inputs importanti għall-provvista ta' servizzi ta' ġestjoni tal-kollateral, għax dawn huma ġeneralment assi likwidi ta' kwalità għolja bħal bonds tal-gvern li huma aċċettati mis-CCPs bħala kollateral għal diversi tranżazzjonijiet oħrajn (inkluż l-ikklerjar tad-derivattivi). Il-kapaċità u l-inċentiv tal-entità li tirriżulta mill-konċentrazzjoni li tiddevja l-aġġornamenti tat-tranżazzjonijiet minn introjtu fiss ikklerjati (u aktar partikolarment l-aġġornamenti dwar it-tranżazzjonijiet repo kklerjati) ukoll kien jippermetti lill-entità li tirriżulta mill-konċentrazzjoni biex ixxekkel il-kapaċità tal-kompetituri li jikkompetu b'mod effettiv fis-suq għal servizzi ta' ġestjoni tal-kollateral billi teskludihom milli jkollhom aċċess għall-inputs importanti. Fid-dawl ta' dan ta' hawn fuq, il-Kummissjoni kkonkludiet li l-konċentrazzjoni kienet twassal għal impediment għal kompetizzjoni effettiva fis-suq għas-servizzi ta' ħlas u kustodja deskritti kif ukoll għas-suq ta' ġestjoni tal-kollateral. L-EURX ta' DBAG joffri servizz integrat ta' negozjar u kklerjar ta' derivattivi ta' ekwità ta' stokk uniku fuq skambju li jikkompeti direttament ma' offerta f'pakkett li jinkludi negozjar fuq pjattaforma ta' terza persuna, Euronext, u l-ikklerjar offrut minn LCH SA. F'ambjent ta' skambju, il-kummerċjanti li jużaw dawn l-istrumenti jistgħu jagħżlu biss bejn pakketti definiti minn qabel ta' negozjar u kklerjar; ma hemm l-ebda għażla libera ta' CCP ladarba d-deċiżjoni għal post tan-negozjar speċifiku tkun ittieħdet. Bħala riżultat tat-tranżazzjoni, l-entità li tirriżulta mill-konċentrazzjoni kienet se tkun f'pożizzjoni li teżerċita setgħa fl-ipprezzar mhux biss fuq il-prodott integrat ta' Eurex, iżda wkoll fuq l-offerta li tikkompeti ta' Euronext/LCH. Għaldaqstant, it-Tranżazzjoni kienet twassal għal żieda ġenerali fil-prezzijiet għaż-żewġ prodotti jew għal bidla selettiva li tiżvantaġġa l-offerta ta' Euronext favur Eurex. Għalhekk, il-Kummissjoni kkonkludiet li t-tranżazzjoni kienet se twassal għal impediment sinifikanti għall-kompetizzjoni effettiva fis-suq għan-negozjar u l-ikklerjar ta' derivattivi ta' ekwità ta' stokk uniku Ewropej varji. Madankollu, ir-rimedju propost tal-iżvestiment ta' LCH SA kienet tindirizza dan it-tħassib minħabba x-xoljiment tal-prodotti kkummerċjati fuq Euronext mis-servizzi tal-ikklerjar ipprovduti mill-Partijiet. Il-Kummissjoni qieset bir-reqqa l-argumenti tal-Partijiet Notifikanti u l-evidenza mressqa fir-risposta tagħhom għad-Dikjarazzjoni ta' Oġġezzjonijiet. Dan jinkludi l-argumenti ppreżentati f'dak li għandu x'jaqsam mas-swieq għal (i) in-negozjar u l-ikklerjar ta' derivattivi tar-rati tal-imgħax innegozjati fil-borża, (ii) l-ikklerjar ta' derivattivi tar-rati tal-imgħax innegozjati OTC u (iii) in-negozjar u l-ikklerjar tad-derivattivi ta' ekwità ta' stokk uniku Taljani. Mhux ċar jekk it-Tranżazzjoni tagħtix lok għal tfixkil sinifikanti tal-kompetizzjoni effettiva f'dawn is-swieq minħabba li l-evalwazzjoni ġenerali tal-każ ma tinbidilx. L-istess jgħodd għal suq potenzjali ta' servizzi tal-ikklerjar integrati. Kif spjegat f'aktar dettall hawn taħt, ir-rimedji ppreżentati mill-Partijiet Notifikanti mhumiex biżżejjed biex isolvu t-tħassib dwar il-kompetizzjoni fis-swieq għall-ikklerjar mis-CCP ta' bonds, għar-repos tripartitiċi nnegozjati bl-APS u kklerjati mis-CCP, ir-repos mhux-tripartitiċi nnegozjati bl-APS u kklerjati mis-CCP, kif ukoll fuq is-swieq ta' servizzi ta' ħlas u kustodja f'dak li għandu x'jaqsam mal-introjtu fiss ipprovdut mill-ICSDs u kustodji kbar u għall-ġestjoni tal-kollateral. Għalhekk, il-valutazzjoni finali tal-każ ma tinbidilx, irrispettivament minn kull impediment addizzjonali għall-kompetizzjoni effettiva fi swieq oħra. Sabiex jagħmlu t-Tranżazzjoni kompatibbli mas-suq intern, il-Partijiet ippreżentaw impenji skont l-Artikolu 8(2) tar-Regolament dwar l-Għaqdiet fis-6 ta' Frar 2017 ("Impenji Inizjali"). L-Impenji huma relatati ma' ftehim vinkolanti ffirmat fit-3 ta' Jannar 2017 bejn LSEG u Euronext N.V. dwar il-bejgħ ta' LCH SA (iktar 'il quddiem "in-Negozju tal-Iżvestiment"). Il-Kummissjoni għamlet eżami tas-suq tal-Impenji fid-9 ta' Frar 2017. Ir-riżultati tal-eżami tas-suq identifikaw numru ta' kwistjonijiet relatati mal-vijabbiltà futura ta' LCH SA b'mod partikolari fis-swieq tal-bonds u l-ikklerjar tar-repo. L-ewwel nett, ir-riżultati tal-eżami tas-suq indikaw b'mod ċar li l-aċċess dirett ta' LCH SA għal MTS, pjattaforma tan-negozjar proprjetà ta' LSEG, hija neċessarja għall-vijabbiltà ta' LCH SA. Fit-tieni lok, fir-rigward tal-proġett ta' qabel il-konċentrazzjoni biex jiġu estiżi l-kapaċitajiet ta' kklerjar għal ċerti bonds ta' LCH SA, l-eżami tas-suq wera inċertezza jekk dan iwassal għal trasferiment ta' volumi minn LCH Ltd għal LCH SA fid-dawl tal-konċentrazzjoni. B'mod speċifiku, ir-riżultati indikaw li l-klijenti huma interessati fil-ġbir tal-ikklerjar ta' introjtu fiss f'valuta waħda f'CCP wieħed b'mod partikolari minħabba l-opportunitajiet ta' netting fil-karta tal-bilanċ li jirriżultaw mill-introduzzjoni tat-T2S. Madankollu, l-investigazzjoni tas-suq ma kinitx tippermetti li jiġi konkluż li tali moviment jista' jiġri fl-istruttura tas-suq wara l-konċentrazzjoni fejn l-entità li tirriżulta mill-konċentrazzjoni kien ikollha inċentiv biex tikkonsolida l-ikklerjar f'LCH Ltd pjuttost milli f'LCH SA. Għalhekk, il-Kummissjoni ma setgħetx tikkonkludi bil-livell meħtieġ ta' ċertezza li n-Negozju ta' Żvestiment kien ikun vijabbli fis-swieq biex l-ikklerjar tal-bonds u r-repos jimxi 'l quddiem. B'riżultat ta' dan, ma setax ikun konkluż li l-istrutturi tas-suq jistgħu jiġu rimedjati b'mod effettiv fuq bażi permanenti. Il-Kummissjoni infurmat lill-Partijiet Notifikanti bir-riżultati tal-eżami tas-suq u l-valutazzjoni preliminari tagħha tiegħu fis-16 ta' Frar 2017. Hija informat ukoll lill-Partijiet Notifikanti li, skont l-Avviż dwar ir-Rimedji u l-każistika applikabbli, li f'dan l-istadju tal-proċedura soluzzjonijiet ċara u ċerti li jindirizzaw b'mod sħiħ u mingħajr ambigwità t-tħassib kollu jistgħu jiġu aċċettati. L-iżvestiment tal-pjattaforma ta' negozjar tal-introjtu fiss ta' LSEG, MTS, kien ikun tali soluzzjoni ċara. Fis-27 ta' Frar 2017, il-Partijiet ippreżentaw l-Impenji Finali li ma kinux jinkludu l-iżvestiment ta' MTS. Il-proposta essenzjalment kienet tikkonsisti minn sett ta' miżuri ta' mġiba, inklużi, iżda mhux limitati għal, l-għoti ta' aċċess ta' LCH SA għal MTS għal tliet snin minbarra l-Impenji Inizjali. Il-Kummissjoni vvalutat l-adegwatezza tal-Impenji Finali sabiex tindirizza t-tħassib identifikat qabel u analizzat b'mod partikolari l-iskop, il-vijabbiltà u l-effikaċja tagħhom, kif ukoll il-kumplessità tagħhom fid-dawl taż-żmien tas-sottomissjoni tagħhom. L-ewwel nett, kif spjegat hawn fuq, l-eżami tas-suq tal-Impenji Inizjali wera b'mod partikolari li l-vijabbiltà tan-Negozju tal-Iżvestiment kienet tiddependi fuq ir-riċeviment ta' aġġornamenti ta' negozjar minn MTS u l-attrazzjoni ta' negozji ta' kklerjar tal-introjtu fiss speċifiċi minn LCH Ltd. Anki bl-implimentazzjoni tal-miżuri ta' mġiba proposti fl-Impenji Finali, LCH SA kienet iżżomm id-dipendenza strutturali tagħha fuq MTS u għalhekk mal-entità li tirriżulta mill-konċentrazzjoni. Barra minn hekk, meta jitqies it-tul ta' żmien limitat tal-aċċess propost minn LCH SA għal MTS, ma setax jiġi determinat bil-livell meħtieġ ta' ċertezza li l-istrutturi kummerċjali ġodda għandhom ikunu suffiċjentement dejjiema kif stipulat fin-Notifika dwar ir-Rimedji. Fl-aħħar nett, il-miżuri relatati mal-attivitajiet ta' kklerjar ta' introjtu fiss dehru wkoll insuffiċjenti biex tiġi żgurata l-espansjoni tan-negozju ta' LCH SA kif ippjanat skont il-kundizzjonijiet ta' qabel il-konċentrazzjoni. Dan ipprovda aktar inċertezza dwar jekk in-Negozju tal-Iżvestiment se jkomplix jikkompeti b'mod effettiv mal-entità li tirriżulta mill-konċentrazzjoni fuq is-suq. B'riżultat ta' dan, il-Kummissjoni ma setgħetx tikkonkludi bil-livell meħtieġ ta' ċertezza li l-Impenji Finali se jindirizzaw b'mod sodisfaċenti l-kwistjonijiet revelati bl-eżami tas-suq tal-Impenji Inizjali. It-tieni nett, l-Impenji Finali jkunu jinvolvu monitoraġġ sett ta' impenji ta' imġiba li huma ta' natura kumplessa, aktar u aktar fid-dawl tal-industrija speċifika inkwistjoni. Fl-aħħar nett, l-ebda eżami tas-suq ma jista' jsir f'dan l-istadju avvanzat tal-proċedura (jiġifieri 15-il jum wara d-data ta' skadenza). Fid-dawl tal-kunsiderazzjonijiet kollha esposti iktar 'il fuq, b'mod partikolari s-sottomissjoni tard tal-Impenji Finali, il-kumplessità tagħhom, in-nuqqasijiet tagħhom f'termini ta' kamp ta' applikazzjoni, effettività u adegwatezza, kif ukoll id-diffikultajiet relatati mal-monitoraġġ u l-implimentazzjoni effettivi tagħhom, il-Kummissjoni kkonkludiet li l-Impenji Finali ma kinux suffiċjenti sabiex jeliminaw il-problemi kollha ta' kompetizzjoni identifikati. Il-Kummissjoni ddikjarat il-konċentrazzjoni proposta inkompatibbli mas-suq intern u mat-tħaddim tal-Ftehim dwar iż-ŻEE, skont l-Artikolu 8(3) tar-Regolament dwar l-Għaqdiet. L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8556 — Carlyle/GTCR/Albany Molecular Research, f'dan l-indirizz:
Extracted from C_240_2017.html